डॉक सारांशित करण्यासाठी: पृथ्वीराज चव्हाण

त्यांच्या मुलाखतीचा हा संपादित अंश.

पाहा संपूर्ण मुलाखत 

YouTube पोस्ट समाप्त, 1

काँग्रेससाठी आतापर्यंत विधानसभेची निवडणूक कशी चालली आहे? 

मागच्यासारखी तिरंगी निवडणूक आहे. तिरंगी निवडणुकीचा मला फायदा झाला होता. यंदा काँग्रेस विरुद्ध भाजप अशी निवडणूक आहे. 

पृथ्वीराज चव्हाण जे दिल्लीतून देश पाहायचे, राज्याचे मुख्यमंत्री म्हणून कारभार हाताळला, मागच्या निवडणुकीत संपूर्ण राज्यभर तुमचा आवाका होता. पृथ्वीराज चव्हाण कराड मतदारसंघापुरतेच अडकून पडलेत. असं का? ही फक्त तुमचीच नाही तर काँग्रेसच्या सर्वच नेत्यांची स्थिती आहे. हे नेमकं काय सांगतं?

2014 निवडणुकीत आमचा परफॉर्मन्स बेताचा होता. 42 जागा आमच्या, 41 राष्ट्रवादीच्या. 2014 लोकसभेनंतर ज्या निवडणुका झाल्या त्यावेळी आम्हाला दोनच खासदार निवडून आणता आले. काँग्रेस आणि राष्ट्रवादीची 15 वर्षांची आघाडी होती. ती दुभंगली. आम्हाला अचानक वेगवेगळं लढावं लागलं. राजकीय कारणांमध्ये जायला नको. काँग्रेसला 24 तासाच्या आत 124 ते 128 जागा निवडाव्या लागल्या. अगदी शेवटच्या क्षणाला आघाडी तुटली. त्यामागचं राजकारण काय होतं? प्रीप्लॅन्ड होतं का? का अचानक घडलं? आता चर्चा करण्यात अर्थ नाही. 

मधल्या चार वर्षात चित्र बदललं का? तुम्ही एकत्र लढताय पण परिस्थिती पूर्वीसारखीच आहे. काँग्रेसचा एकच खासदार आहे. राष्ट्रवादीचे आहेत ते खासदारही बाहेर चाललेत?

लोकसभेची निवडणूक तेव्हाही आणि आताही एकत्र लढलो होतो. मोदी लाट होती. राष्ट्रीय सुरक्षेचे मुद्दे. लोकांनी विकासाबद्दल चर्चाच केली नाही. होऊ दिली नाही. तो मुद्दा वेगळा आहे.

फरक हा आहे की 2014ची विधानसभा निवडणूक आम्ही वेगवेगळी लढलो होतो. त्यामुळे आमची सत्तेत येण्याची शक्यताच संपली होती. आता आम्ही ताकदीने एकत्र लढतोय. आमची बऱ्यापैकी आघाडी झाली आहे. वंचित आमच्याबरोबर असती तर आणखी चांगली आघाडी झाली असती. त्यांचा काही वेगळाच गेमप्लॅन आहे. 

ताकदीने लढताय असं म्हणताय, म्हणजे एकंदरीत 2014च्या स्थितीपेक्षा परिस्थिती चांगली आहे, असं तुम्ही म्हणताय?

आता आमची शक्यता आहे. 

पृथ्वीराज चव्हाण

पृथ्वीराज चव्हाण कराडच्या बाहेर पडणार नाहीत. अशोक चव्हाण म्हणतात नांदेडच्या बाहेर जाणार नाही, ते प्रदेशाध्यक्ष होते. लोकसभेच्या पराभवाचा त्यांनी धसका घेतला असेल. बाळासाहेब थोरात प्रदेशाध्यक्ष झालेत पण तेही संगमनेरच्या बाहेर दिसत नाहीत. सगळे महत्त्वाचे...\nडॉक सारख्याच भाषेत सारांश:
ईडीचे लोक राज ठाकरेंच्या घरी गेले होते. काय घडलं हे ना ईडीने सांगितलं ना राज ठाकरेंनीही. त्यानंतर राज ठाकरेंचा आक्रमकपणा थांबला होता, असं काँग्रेसचे नेते, राज्याचे माजी मुख्यमंत्री आणि कराडचे उमेदवार पृथ्वीराज चव्हाण यांनी बीबीसी मराठीचे प्रतिनिधी मयुरेश कोण्णूर यांच्याशी बोलताना म्हणाले.